CELEX: 32019R1082
Language: lt
Date: 2019-06-20 00:00:00
Title: 2019 m. birželio 20 d. Komisijos įgyvendinimo reglamentas (ES) 2019/1082 dėl tam tikrų prekių klasifikavimo Kombinuotojoje nomenklatūroje

26.6.2019   
               
               
                  LT
               
               
                  Europos Sąjungos oficialusis leidinys
               
               
                  L 171/5
               
            
         KOMISIJOS ĮGYVENDINIMO REGLAMENTAS (ES) 2019/1082
         2019 m. birželio 20 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 20 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Iš plieno pagamintas presuojamas varžtas (smeigė). Jis sudarytas iš strypo su sriegiu ir apvalios, plokščios ir lygios galvutės, kurios apačia išraižyta. Jis gali būti skirtingų dydžių.
                        Gaminys skirtas montuoti ant nedidelio storio metalo lakštų, naudojant hidraulinį arba pneumatinį presą. Varžto galvutė įspaudžiama tiksliai lakšto lygyje, o srieginė dalis lieka statmena lakštui.
                        Taip gaunamas išorinis sriegis, leidžiantis pridėjus papildomą veržlę lakštą sujungti su kitu elementu, kurį galima atskirti atsukus.
                        
                            (*1) Žr. paveikslą.
                     
                     
                        7318 15 95 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7318 , 7318 15  ir 7318 15 95  atitinkančiais prekių aprašymais.
                        Gaminys yra su sriegiu ir naudojamas prekėms surinkti arba pritvirtinti taip, kad jas būtų galima lengvai atskirti jų nesugadinant. Jam būdingos objektyvios 7318  pozicijai priskiriamų sraigtų savybės. Taigi gaminys nelaikytinas kitu gaminiu su sriegiu ir jam nepriskirtinas KN kodas 7318 19 00  (taip pat žr. Suderintos sistemos paaiškinimų 7318  pozicijos paaiškinimų A dalį).
                        Todėl gaminys laikytinas kitu sraigtu iš plieno ir jam priskirtinas KN kodas 7318 15 95 .
                     
                  
               (*1)  Paveikslas pateikiamas tik dėl informacijos.